Randselva bru

Randselva bru er en veibro over Randselva på europavei 16 i Jevnaker og Ringerike kommuner. Broen ble oppført som del av ny strekning på E16 Olum–Eggemoen og åpnet 7. juli 2022. Broen er 634 meter lang og har to kjørefelt med motorveistandard. Største spenn er 194 meter og broen har en svak kurve og 2,6 % stigning (laveste punkt i øst er omtrent 164 m.o.h.). Den er bygget med fritt-frem-metoden. Arbeidet begynte i mars 2019 og kostet 463 millioner kroner. Den regnes som verdens største konstruksjon oppført uten tradisjonelle tegninger og den ble bygget ved hjelp av digitale modeller. Broen krysser over Roa–Hønefosslinjen som følger elvens østside. The Twist og Kistefos-Museets skulpturpark ligger litt lenger oppe ved Randselva. Adkomsten til Kistefos-Museet og The Twist går på en vei under jernbanen og rett under brua. Det er stor høydeforskjell og en bratt skråning mellom Eggemoen (et grus og sandplatå på vestsiden) og elveløpet. Kistefossveien (mellom fylkesvei 241 og Kistefoss) ble i 2017 dels utbedret og dels nyanlagt samt lagt gjennom ny kulvert under jernbanen for å gi bedre adkomst til anleggsområdet. Anlegget ble tildelt den internasjonale prisen for beste infrastrukturprosjekt under «Tekla Global BIM Awards».

Galleri

Se også
Liste over broer i Norge etter lengde

Referanser 

Veibroer i Viken
Veibroer i Ringerike
Broer på E16 (Norge)
2022 i Norge
Broer åpnet i 2022
Veier i Jevnaker